# Posrednik

&Krishna.Tateneni; &Krishna.Tateneni.mail;
Andrej Vernekar

    andrej.vernekar@moj.net

Prevod
10.11.2016
Frameworks 5.29
KDE Sistemske nastavitve posrednik posredniki

## Posredniki

### Uvod

Posredniki (proxy-ji) so programi, ki tečejo na računalniku, ki deluje kot strežnik na omrežju, na katerega ste povezani (z modemom ali kako drugače). Ti programi prejemajo zahteve &HTTP; in &FTP;, pridobijo ustrezne datoteke iz interneta in jih pošljejo na odjemalčev računalnik, ki je ustvaril zahtevo.

Ko ste nastavili posrednika, so vse zahteve &HTTP; in/ali &FTP; preusmerjene preko računalnika, ki predstavlja posredniški strežnik. Lahko pa izberete določene gostitelje, s katerimi boste povezani neposredno namesto preko posredniškega strežnika. Če ste na krajevnem omrežju, potem npr. dostop do krajevnih gostiteljev ni potreben preko posredniškega strežnika.

Posredniški strežnik nastavite samo, če to zahteva vaš vzdrževalec omrežja (če ste klicni uporabnik, bi bil to vaš ponudnik interneta ali ISP). V nasprotnem primeru, posebno če ste glede posrednikov nekoliko zmedeni, vaša internetna povezava pa deluje v redu, potem vam ni potrebno ničesar spreminjati.

Prosimo vedite, da je uporaba posredniških strežnikov neobvezna. Prednost pa je v hitrejšemu dostopu do podatkov na internetu.

Če niste prepričani glede uporabe posredniškega strežnika za dostop do interneta, potem se obrnite na vašega ponudnika internetnih storitev ali vašega sistemskega skrbnika.

### Uporaba

Brez posrednika

  Izberite to možnost, če ne želite uporabljati posredniškega strežnika in želite uporabljati neposredno povezavo z internetom.

Če ste se odločili za uporabo posredniškega strežnika, potem imate na voljo več načinov, kako skonfigurirati njegove nastavitve.

Samodejno zaznaj datoteko za konfiguracijo posrednika

  Izberite to možnost, če se naj nastavitvena skriptna datoteka posrednika samodejno zazna in naloži.

  Ta možnost se od naslednje loči samo v tem, da ne zahteva navedbo lokacije nastavitvene skriptne datoteke. Namesto tega bo samodejno prenesena z uporabo protokola Web Proxy Auto-Discovery (WPAD).

Samodejno zaznaj skriptno datoteko:

  Izberite to možnost, če se podpora vašemu posredniku izvaja preko skriptne datoteke na določenem naslovu. Njen naslov lahko vnesete v polje za lokacijo ali uporabite ikono z mapo da jo najdete.

Uporabi sistemsko konfiguracijo posrednika:

  Nekateri sistemi so postavljeni z $`HTTP_PROXY`, da si grafični in besedilni programi delijo iste nastavitvene informacije posrednika.

  Če veste, da je to pomembno za vas, izberite to možnost in kliknite na gumb Samodejno Zaznaj, kjer boste podali imena okoljskih spremenljivk, uporabljenih za nastavitev naslovov posredniških strežnikov.

  V polje Izjeme: vnesite okoljsko spremenljivko, ⪚ $`NO_PROXY`, katero se uporablja za shranjevanje naslovov spletnih strani , za katere naj posredniški strežnik ne bo uporabljen.

  Uporabite Prikaži vrednost okoljske spremenljivke, da prikažete vrednost okoljske spremenljivke namesto njenega imena. Ni pa mogoče urejati vrednosti okoljskih spremenljivk v tem modulu.

Uporabi ročno navedeno skriptno datoteko:

  Celotna informacija za naslavljanje posrednika vključuje internetni naslov IP in številko vrat. To vnesite v ustrezna vnosna polja. Označite Uporabi ta posredniški strežnik z vse protokole, da skopirate naslove in vrata &HTTP; posredniških strežnikov v vsa druga polja za posrednike, da si prihranite nekaj tipkanja.

  Izjeme:

    Vnesite seznam imen gostiteljev ali IP naslovov ločen z vejico, ki jih izključujete iz uporabljanja zgornjih nastavitev posrednika. Če to želite izključiti vse gostitelje za določeno domeno, enostavno vnesite ime domene s piko na začetku, npr. da izključite vsa imena gostiteljev za kde.org, vnesite `.kde.org`. Nadomestni znaki, kot so `*` ali `?`, niso podprti in ne bodo imeli nobenega učinka. Prav tako lahko vnesete IP naslove, ⪚ 127.0.0.1 in IP naslove z masko podomrežja, ⪚ 192.168.0.1/24.

  Izberete lahko tudi možnost Uporabi nastavitve posrednika le za vnose v Seznam Izjem.

  Izberite to možnost, da obrnete uporabo seznama izjem. To pomeni, da bodo posredniški strežniki uporabljeni samo, če se zahtevan &URL; ujema z enim od tukaj navedenih naslovov.

  Ta možnost je koristna, če potrebujete posrednika za dostop do samo nekaterih strani, npr. za notranji intranet. Če imate bolj zahtevne potrebe, potem uporabite nastavitveni skript.